Ristiriitoja

Ristiriitoja (engl. Unaccustomed As We Are) oli yhdysvaltalainen lyhytelokuva vuodelta 1929. Se oli Ohukaisen ja Paksukaisen eli Stan Laurelin ja Oliver Hardyn ensimmäinen äänielokuva. Elokuvan ohjasi Lewis R. Foster yhteistyössä Hal Roachin kanssa. Elokuvan juonta hyödynnettiin osittain kaksikon myöhemmässä elokuvassa Kaksi pölkkypäätä (1938).

Juoni 

Ollie haluaa yllättää vaimonsa (Mae Busch) tuomalla ystävänsä Stanin heille päivälliselle, mutta vaimo ei tästä ilahdu ja lähteekin pois ovet paukkuen. Ystävällinen naapurinrouva Kennedy (Thelma Todd) tarjoutuu auttamaan kaveruksia ja tarjoamaan heille syötävää, mutta kommellusten seurauksena hänen mekkonsa kärähtää tuleen. Pahaksi onneksi rouva Hardy sekä herra Kennedy (Edgar Kennedy) osuvat pian paikalle ja kommellukset saavat jatkoa...

Näyttelijät

Lähteet

Vuoden 1929 yhdysvaltalaiset elokuvat
Ohukainen ja Paksukainen -elokuvat
Yhdysvaltalaiset komediaelokuvat
Yhdysvaltalaiset mustavalkoelokuvat
Yhdysvaltalaiset lyhytelokuvat
Metro-Goldwyn-Mayerin elokuvat